Bistrička rika
Bistrička rika je rijeka u Bosni i Hercegovini, desna pritoka rijeke Vrbasa, sa ukupnom dužinom od oko 11 kilometara. Izvire ispod planine Goletice, na nadmorskoj visini od 879 metara, a ulijeva se u Vrbas u naselju Trnovača kod Gornjeg Vakufa, na nadmorskoj visini od 640 metara. Iz zlatonosnog pijeska rijeke ispiralo se zlato joṧ od doba Rimljana pa sve do Srednjeg Vijeka. Čak i danas postoje tragovi tih eksploatacija. Na samom izvoru rijeke postoji veliki ribnjak. Pritoke Bistričke rike su: Kauš, Klapavice, Poniri, te Veliki i Mali Gusar. Pored Bistričke rike proteže se regionalni put R-439 Gornji Vakuf-Uskoplje - Novi Travnik.